Eintracht Frankfurt
Store norske leksikon,Sport og spill,Ballsport,Fotball,Tysk fotball
Eintracht Frankfurt er en tysk idrettsklubb, stiftet 1899, fra Frankfurt. Eintracht Frankfurt spiller i Bundesliga i fotball sesongen 2021/2022.
Klubbens hjemmebane heter Waldstadion (sponsornavn: Deutsche Bank Park) og har en kapasitet på 51500 tilskuere. Hjemmedraktene består av røde trøyer med sorte striper og sorte bukser med røde elementer.Internasjonalt nådde Eintracht Frankfurt sin beste prestasjon i 1980 da de vant UEFA-cupen etter å ha slått Borussia Mönchengladbach i finalen. Klubben tapte finalen i Mesterligaen mot Real Madrid i 1960. Den vant overraskende Europa League 2022.Eintracht Frankfurt har vunnet Bundesliga én gang, i 1959. Utover dette har de en rekke cupmesterskap.Blant de mest kjente spillerne i klubbens historie finner man Jürgen Grabowski, Andreas Möller, Joachim Löw og Bernd Hölzenbein. Nordmennene Jørn Andersen, Jan Åge Fjørtoft, Tore Pedersen, Tommy Berntsen og Jens Petter Hauge har også spilt for klubben. Meritter  UEFA-cupen: 1979/1980 Europa League 2022 Bundesliga: 1958/1959 DFB-Pokal: 1973/1974, 1974/1975, 1980/1981, 1987/1988, 2017/2018 Les mer i Store norske leksikon fotball tysk fotball Bundesliga